नाबालिग बेटी की सकुशल घर वापसी के इंतजार में मां बेहाल
जन प्रतिनिधियों ने नहीं ली सुध
क्षेत्रमें इतनी बड़ी घटना होने के बावजूद अभी तक किसी भी जनप्रतिनिधि ने बेहाल अशवा देवी की सुध नहीं ली है। नगर परिषद चुनाव के मद्देनजर देखा गया कि पिछले दिनों सड़क दुर्घटना में एक व्यक्ति की मौत के बाद प्रत्याशियों जनप्रतिनिधियों का पीड़ित परिवार के घर शोक संवेदना मदद करने वालों का तांता लगा रहा। लेकिन अशवा की मदद करने की बात तो दूर आंसू पोछने वाला भी कोई नहीं पहुंचा।
रूपाकी बरामदगी को लेकर पुलिस टीम हरियाणा रवाना
रामगढ़थाना प्रभारी कमलेश ने बताया कि रूपा की सकुशल बरामदगी को लेकर एक पुलिस टीम को बुधवार रामगढ़ से कुरुक्षेत्र हरियाणा भेज गया है
नाबालिग लड़कियों पर फेंकते हैं जाल
टोलेके राकेश मुंडा , गोपाल रजवार , कुलेश्वर मुंडा , दिलीप घांसी आदि ने कहा कि इस टोले में करीब तीन सौ की आबादी है। इसमें अधिकांश लोग दैनिक मजदूरी कर अपना जीवनयापन करते हैं। काम काज के सिलसिले में इन्हें दूसरे राज्य के शहरों में भी जाना पड़ता है। इस दौरान इनके बाल बच्चे घरों में ही रहते हैं। इन्हीं परिस्थितियों में मानव तस्करी के दलाल टोले की नाबालिग लड़कियों पर जाल फैलाने का कार्य करते हैं।
रूपा के बाद दो और नाबालिग दलालों के निशाने पर थीं
मुंडाटोली की ही रहने वाली सोनी कुमारी (15 वर्ष ) गीता कुमारी (17 वर्ष) पर भी दलालों की नजर थी। इन्हें भी बड़े घर में शादी हो जाने का लालच दलालों द्वारा दिया जा रहा था वहीं परिजनों को मोटी रकम देने की पेशकश की जा रही थी। इस बात की भनक जब टोले के अन्य निवासियों को लगी तब रूपा का मामला सामने आया।
टोले में रहने वाली महिला ने रूपा को बेच दिया था
गत19 फरवरी को मुंडा टोली मरार की रहने वाली आठवीं कक्षा में पढ़ने वाली रूपा कुमारी (16 वर्ष) को टोला में ही रहने वाली दलाल आसमा खातून उर्फ गुड़िया खान अपने सहयोगी रुगन महतो अली हुसैन के साथ मिल कर बहला फुसला कर हरियाणा के एक अधेड़ पुरुष वीरा सिंह के हाथों साठ हजार रुपए में बेच दिया। स्थानीय ग्रामीणों परिजनों की गहन खोज-बीन के दौरान उक्त तीनों दलाल पुलिस की गिरफ्त में आए। जहां पूछताछ के दौरान तीनों ने इस मामले का पर्दाफाश किया इसके बाद तीनों आरोपियों को मानव तस्करी के आरोप में जेल भेज दिया गया
घर के दरवाजे पर बेटी का इंतजार करती मां।
रूपा की फाइल फोटो
अरविन्द वर्म | कुजू
अपनीनाबालिग बेटी रूपा की सकुशल घर वापसी के इंतजार में बेकरार मां अशवा देवी रो-रो कर बीमार पड़ गई है। अहले सुबह से लेकर देर रात अपने घर की चैखट पर बैठी मां अपनी बेटी की आशा में आंसू बहा रही है। खाने-पीने की बात तो दूर सोना भी भूल गई है टोले की महिलाओं द्वारा लाख समझाने के बाद भी उसको संतोष नहीं हो पा रहा है। पति की भी मौत टीबी रोग से आठ वर्ष पूर्व हो चुकी है। हालांकि पुलिस रूपा की सही सलामत बरामदगी को लेकर हरियाणा के लिए निकल चुकी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva hin_Deva